|  |  |  |
| --- | --- | --- |
|  |  | **PATVIRTINTA**  **Vilniaus lopšelio - darželio „Pagrandukas“**  **L.e.p. Direktorės Jolantos Gaidelienės**  **2019 m. rugpjūčio mėn. 13 d.**  **įsakymu Nr.V-24** |

**VILNIAUS LOPŠELIO – DARŽELIO „PAGRANDUKAS“**

**EKSTREMALIŲJŲ SITUACIJŲ VALDYMO PLANAS**

**Vilnius**

**2019**

**TURINYS**

|  |  |
| --- | --- |
| Plano taisymo lapas....................................................................................................... | 4 |
| Bendros nuostatos.......................................................................................................... | 5 |
| Plano tikslai................................................................................................................... | 5 |
| Plano paskirtis............................................................................................................... | 5 |
| Įstaigos apibūdinimas................................................................................................... | 5 |
| Plane vartojamos sąvokos ir santrumpos....................................................................... | 6 |
| Gresiančios ekstremaliosios situacijos.......................................................................... | 7 |
| Galimų pavojų valdymas............................................................................................... | 8 |
| Perspėjimo apie gresiantį ar susidariusį įvykį organizavimas ir veiksmų koordinavimas............................................................................................................... | 11 |
| Informacijos apie įvykį gavimo ir perdavimo tvarka...................................................... | 12 |
| Darbuotojų ir auklėtinių apsauga, gresiant ar susidarius įvykiui.................................... | 13 |
| Darbuotojų ir auklėtinių evakavimo organizavimas. ..................................................... | 13 |
| Darbuotojų ir auklėtinių aprūpinimo asmens apsaugos priemonėmis organizavimas.... | 15 |
| Kolektyvinės apsaugos statinio panaudojimo galimybės.............................................. | 15 |
| Ekstremaliųjų situacijų valdymo plane nurodytų užduočių vykdymo organizavimas.. | 16 |
| Veiklos tęstinumo užtikrinimas.................................................................................... | 17 |

**PRIEDAI**

1 Priedas RIZIKOS ANALIZĖ

2 Priedas OC ESK KONTAKTAI

3 Priedas MATERIALIŲJŲ IŠTEKLIŲ ŽINYNAS

4 Priedas PERSPĖJIMO APIE ĮVYKĮ SCHEMA

5 Priedas KEITIMOSI INFORMACIJA APIE ĮVYKĮ SCHEMA

6 Priedas DARBUOTOJŲ KONTAKTINĖ INFORMACIJA

7 Priedas TERITORIJOS IR (AR) PASTATO PLANAS

8 Priedas EVAKAVIMO SCHEMA

9 Priedas EVAKUOTŲ ASMENŲ REGISTRACIJOS LAPAS

**PLANO TAISYMO LAPAS**

Plano taisymas – plane esančios informacijos pakeitimas. Plano taisymo procedūrą 1 kartą per metus atlieka Vilniaus lopšelio - darželio „Pagrandukas“ auklėtoja Jolita Vilčinskaitė - Druskienė ir yra atsakinga už civilinės saugos darbą. Pataisyta informacija išsiuntinėjama plano turėtojams. Visos pataisos turi būti registruotos pateiktoje lentelėje.

|  |  |  |  |
| --- | --- | --- | --- |
| Eil.Nr. | Pataistyta/ pakeista vieta | Data | Atsakingo asmens pareigos, vardas, pavardė, parašas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# BENDROSIOS NUOSTATOS

## 

Ekstremaliųjų situacijų valdymo planas (toliau – Planas) nustato materialinių ir žmogiškųjų išteklių sutelkimą ir valdymą gresiant ar susidarius ekstremaliajai situacijai Vilniaus

lopšelyje – darželyje „Pagrandukas“. Planas – dokumentas, kuriuo vadovaujasi įstaigos direktorius ir įstaigos darbuotojai, kuriems plane gresiant ar susidarius ekstremaliosioms situacijoms yra numatytos funkcijos.

**Plano tikslas** – padėti įstaigos vadovui organizuoti ir koordinuoti darbuotojų ir auklėtinių veiksmus įvykio metu, įvykio likvidavimą ir jo padarinių šalinimą ir įgyvendinti kitas dėl įvykio būtinas funkcijas, nustatytas Lietuvos Respublikos civilinės saugos įstatyme.

Šio plano parengimo būtinybė grindžiama ekstremaliųjų situacijų kilimo dėl gamtinio, techninio, ekologinio, socialinio ar kito pobūdžio priežasčių tikimybe. Ekstremaliosios situacijos gali sukelti staigų ir didelį pavojų Vilniaus lopšelio - darželio „Pagrandukas“ darbuotojų gyvybei ar sveikatai, sutrikdyti normalų įstaigos darbą, o tuo pačiu prisiimtų, kaip ūkio subjekto, įsipareigojimų Lietuvos žmonėms vykdymą.

**Plano paskirtis** ir yra – padidinti įstaigos vadovaujančių darbuotojų bei civilinės saugos pajėgų parengtį, pagerinti jos reagavimą į ekstremaliąsias situacijas, kiek įmanoma sumažinti riziką ir veiksmingiau panaudoti turimas pajėgas ir materialinius išteklius, kad būtų užtikrintas darbuotojų saugumas ir įstaigos funkcionalumas, bet kokių ekstremaliųjų įvykių atveju.

## 

## Įstaigos apibūdinimas

|  |  |
| --- | --- |
| Įstaigos pavadinimas | Vilniaus lopšelis - darželis „Pagrandukas“ |
| Įstaigos kodas | 190013817 |
| Adresas | Mindaugo g. 15A, LT-03225, Vilnius |
| Įstaigos pavaldumas | Vilniaus miesto savivaldybė |
| Įstaigos vadovas | L.e.p. direktorė Jolanta Gaidelienė |
| Pagrindinė veiklos rūšis (EVRK) | Ikimokyklinis ir priešmokyklinis ugdymas  Švietimas 80.10.15 |
| Teritorijos plotas | 0,3450 ha |
| Darbuotojų skaičius | 33 |
| Auklėtinių skaičius | 127 |
| Įstaigos darbo laikas | I-V 7.30 iki 18.00 |
| Turimos individualios ir kolektyvinės apsaugos priemonės | Patalpos, kurias esant reikalui būtų galima pritaikyti kaip kolektyvinės apsaugos vietas. |
| Turimos gaisrų gesinimo priemonės | Gesintuvai:  MG- 6 – 10 vnt.  Hidrantai – 2 vnt.  Gesintuvų išdėstymas pateikiamas evakavimo planuose. |
| Elektros energiją įstaigai tiekia | AB „ESO“ |
| Geriamą vandenį įstaigai tiekia | UAB „Vilniaus vandenys“ |
| Kanalizacija | UAB „Mano būstas“ |
| Patalpų šildymas | UAB „Vilniaus energija“ |
| Patalpų vėdinimas | Patalpose įrengtos ventiliacinės angos. |
| Ryšiai | Pranešimai apie incidentą bus vykdomi TELIA ir mobiliaisiais telefonais, interneto ryšiu (įstaigoje yra 12 kompiuterių). |

## PLANE VARTOJAMOS SANTRUMPOS

Plane vartojamos sąvokos apibrėžtos Lietuvos Respublikos civilinės saugos įstatyme ir kituose Lietuvos Respublikos teisės aktuose.

**Avarija** *–* netikėtas įvykis, sukėlęs sprogimą, gaisrą, statinių visišką ar dalinį sugriovimą, technologinio proceso nuostolingą sutrikimą, sunkų grupinį nelaimingą atsitikimą, pavojingų medžiagų išsiveržimą į aplinką, kai padaroma žala žmonėms ar aplinkai įvykio vietoje ar už jo ribų.

**Civilinė sauga** – veikla, apimanti valstybės ir savivaldybių institucijų ir įstaigų, kitų įstaigų, ūkio subjektų ir gyventojų pasirengimą ekstremaliosioms situacijoms, veiksmus joms gresiant ar susidarius, ekstremaliųjų situacijų likvidavimą ir jų padarinių šalinimą.

**Ekstremalioji situacija** – dėl ekstremaliojo įvykio susidariusi padėtis, kuri gali sukelti staigų didelį pavojų gyventojų gyvybei ar sveikatai, turtui, aplinkai arba gyventojų žūtį, sužalojimą ar padaryti kitą žalą.

**Ekstremalusis įvykis** – nustatytus kriterijus atitinkantis, pasiekęs ar viršijęs gamtinis, techninis, ekologinis ar socialinis įvykis, kuris kelia pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.

**Ekstremaliojo įvykio kriterijai** – stebėjimais ir skaičiavimais nustatyti arba tarptautinėje praktikoje naudojami fizikiniai, cheminiai, geografiniai, medicininiai, socialiniai ar kiti įvykio mastą, padarinius ar faktą apibūdinantys dydžiai arba aplinkybės (kritinės ribos), kuriuos atitinkantis, pasiekęs ar viršijęs įvykis laikomas ekstremaliuoju.

**Ekstremaliosios situacijos židinys** – vieta, kurioje įvyko įvykis ar ekstremalusis įvykis, ir teritorija, apimanti didžiausio pavojaus sritį apie tų įvykių vietą, kurioje gresia įvykio ar ekstremaliojo įvykio veiksnių pavojai ten esančių gyventojų sveikatai ir (ar) gyvybei, turtui ir (ar) aplinkai.

**Ekstremaliųjų situacijų valdymo planas** – dokumentas, kuriuo reglamentuojamas materialinių ir žmogiškųjų išteklių sutelkimas ir valdymas gresiant ar susidarius ekstremaliosioms situacijoms.

**Gelbėjimo darbai** – veiksmai, kuriais įvykių, ekstremaliųjų įvykių ar ekstremaliųjų situacijų metu siekiama išgelbėti gyventojų gyvybes, sveikatą ir turtą, suteikti jiems pirmąją medicinos pagalbą ir (ar) nugabenti juos į sveikatos priežiūros įstaigas, taip pat apsaugoti aplinką.

**Gelbėjimo darbų vadovas** – civilinės saugos sistemos pajėgų valstybės tarnautojas ar darbuotojas, iki operacijų vadovo paskyrimo ekstremaliosios situacijos židinyje vadovaujantis gelbėjimo, paieškos ir neatidėliotiniems darbams, taip pat įvykio, ekstremaliojo įvykio likvidavimo ir jų padarinių šalinimo darbams.

**Gyventojų evakavimas** – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas.

**Įstaigos darbuotojai** – visi įstaigoje dirbantys asmenys

**Įvykis** –ekstremaliojo įvykio kriterijų neatitinkantis, nepasiekęs gamtinis, techninis, ekologinis ar socialinis įvykis, keliantis pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.

**Kita įstaiga** – socialinėje, švietimo, mokslo, kultūros, sporto, sveikatos priežiūros srityse veikiantis juridinis asmuo, kurio veiklos tikslas – tenkinti tam tikrus viešuosius interesus, išskyrus valstybės ir savivaldybių institucijas ir įstaigas.

**Kiti darbuotojai** – tie įstaigos darbuotojai, kurie neužsiima pedagogine veikla.

**Kolektyvinės apsaugos statinys** – statinys ar patalpa, kurią ekstremaliųjų situacijų ar karo metu galima pritaikyti gyventojams apsaugoti nuo atsiradusių gyvybei ar sveikatai pavojingų veiksnių.

**Laikino perkėlimo vieta** – su kita įstaiga ar organizacija iš anksto suderinta vieta ar patalpos, į kurias gali būti laikinai perkeliami įstaigos auklėtiniai ir juos prižiūrintys auklėtojai ar kiti darbuotojai,iki kol bus galima grįžti į savo įstaigos patalpas.

**Materialiniai ištekliai** – nekilnojamasis turtas, transporto priemonės, statybinės medžiagos ir kiti ištekliai, kurie teisės aktų nustatyta tvarka gali būti panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti, valstybės ir savivaldybių institucijų ir įstaigų, kitų įstaigų, ūkio subjektų veiklai palaikyti ir atkurti.

**Santrumpos:**

Rizikos analizė – galimų pavojų ir ekstremaliųjų situacijų rizikos analizė

**GRESIANČIOS EKSTREMALIOSIOS SITUACIJOS**

Ekstremalieji įvykiai, kurie galėtų sukelti ekstremaliąsias situacijas ir įtakoti įstaigos darbą, kelti pavojų darbuotojams, bei vaikams yra šie:

* Gamtinio pobūdžio – geologinis ir hidrometeorologinis (stichiniai, katastrofiniai meteorologiniai ir stichiniai, katastrofiniai hidrologiniai reiškiniai) reiškinys, įvykis, susijęs su ledo lytimis, ledų sangrūdomis, ledo laukais; žmonių ligos;
* Techninio pobūdžio – transporto įvykiai, aviacija, geležinkelių transporto ir automobilių kelių eismu ir įvykiais, vežant pavojingą krovinį; įvykiai pramonėje ir energetikos sistemoje, komunalinių sistemų avarija ir ryšių paslaugų teikimo vartotojams sutrikimas;
* Ekologinio pobūdžio – aplinkos oro ir vandens užterštumas; dirvožemio, grunto užterštumas arba kitoks jam padarytas poveikis; tarša branduolinėmis ir (ar) radioaktyviosiomis medžiagomis ir naftos produktais;
* Socialinio pobūdžio – masinės riaušės ir neramumai, teroro aktai, įkaitų paėmimai;
* Kiti ekstremalieji įvykiai – žmonių sveikatos sutrikimai, panika, traumos, mirties atvejai dėl užsikrėtimo, apsinuodijimo ar fizinio poveikio, gaisro keliamas pavojus, užsidegimo ar degimo grėsmė, pavojingas radinys.

Atlikus įstaigos rizikos analizę (Plano priedas Nr. 1), buvo nustatyti pavojai, kurių rizika įvertinta kaip labai didelė ar didelė:

* 1. pavojai, kurie sukelia didelius padarinius (poveikį) ir yra didelės tikimybės:

|  |  |
| --- | --- |
| Gaisrai | 30 |

* 1. pavojai, kurie sukelia didelius padarinius (poveikį);

|  |  |
| --- | --- |
| Pastatų griuvimai | 22 |
| Pavojingos užkrečiamosios ligos | 18 |
| Branduolinė avarija Baltarusijos Astravo atominėje elektrinėje | 10 |
| Uraganas | 9 |
| Teroristiniai išpuoliai | 9 |

1.3. pavojai, kurie yra didelės tikimybės;

|  |  |
| --- | --- |
| Gaisrai | 30 |

**GALIMŲ PAVOJŲ VALDYMAS**

**Veiksmai kilus labai didelio rizikos lygio pavojams**

**Gaisras. Rizikos lygis - 30.**

Kilus gaisrui arba užfiksavus galimą gaisro pavojų, faktą nustatęs darbuotojas, susiradęs saugią vietą, turi kuo skubiau imtis sekančių veiksmų:

1. Informuoti Įstaigos direktorių apie kilusį pavojų, jei gaisro židinys nėra išsiplėtęs;
2. Jei matoma atvira liepsna pranešti Bendrajam pagalbos centrui apie kilusį gaisrą ir tada informuoti Įstaigos direktorių.
3. Jei yra galimybė nustatyti kokio mąsto pavojus susidarė: kur yra įvykio vieta (nurodomas korpusas, aukštas, patalpa), koks yra pavojaus mastas (atvira liepsna, rūkstantys dūmai, jaučiasi degėsių kvapas).
4. Jei yra saugu pradėti gaisro gesinimo darbus pirminėmis gaisro gesinimo priemonėmis.
5. Jei yra galimybė imtis kultūros vertybių apsaugos (pernešti į kitas patalpas, išnešti į lauką ir pan.).

*Įstaigos direktoriaus veiksmai gavus informaciją apie kilusį pavojų*:

1. Jei gaisro mąstas yra didelis kuo skubiau informuoti Bendrajį pagalbos centrą apie kilusį pavojų, suteikiant informaciją apie pastate esančių žmonių skaičių.
2. Kartu su darbuotoju, atsakingu už viešąją tvarką organizuoti darbuotojų ir auklėtinių apsaugą. Tam tikslui gali būti pasitelkiama žmonių evakuacija.
3. Jei yra galimybė organizuoti gaisro gesinimo darbus savo turimomis pirminėmis gaisro gesinimo priemonėmis.
4. Palaikyti informacijos apie situacijos kaitą perdavimą Bendrajam pagalbos centrui.
5. Jei gaisro židinys nėra išplitęs, arba nekelia pavojaus darbuotojams, organizuoti materealiųjų vertybių apsaugą.

*Darbuotojo, atsakingo už viešąją tvarką, veiksmai gaisro atveju:*

1. Iš Įstaigos direktoriaus gavęs informaciją apie evakuacijos pradžią informuoja darbuotojus.
2. Kol yra vykdoma evakuacija prižiūri evakuacijos eigą, prireikus paskirsto žmonių bei evakuojamų kultūros vertybių srautus.
3. Kai darbuotojai ir auklėtiniai evakuojasi iš Įstaigos pastato ir susirenka numatytoje susirinkimo vietoje lauke, darbuotojas, atsakingas už viešąją tvarką ir/arba darbuotojas, atsakingas už civilinę saugą organizuoja darbuotojų ir auklėtinių registraciją, taip nustatydamas žmonių skaičių kurie evakavosi, kurie galimai liko pastate.

*Darbuotojo, atsakingo už priešgaisrinę saugą, veiksmai gaisro metu:*

1. Kilus gaisrui organizuoja gaisro židinio izoliavimą, sumažina darbuotojų ir auklėtinių patekimą prie pavojaus vietos.
2. Imasi galimų saugos priemonių.
3. Po evakuacijos uždaro duris, taip sumažindamas gaisro plitimą.
4. Prireikus išjungia elektros energijos tiekimą pastate.
5. Jei yra vykdomas gaisro lokalizavimas pirminėmis gaisro gesinimo priemonėmis, vadovauja darbams.
6. Organizuoja pirminių gaisro gesinimo priemonių sutelkimą.
7. Padeda vykdant kultūros vertybių apsaugą.

*Darbuotojo, atsakingo už pirmąją pagalbą, veiksmai:*

1. Prireikus suteikia pirmąją medicininę pagalbą.
2. Atvykus medikams suteikia informaciją apie nukentėjusius.

*Darbuotojų veiksmai kilus gaisrui:*

1. Vykdo Įstaigos direktoriaus nurodymus.
2. Rūpinasi auklėtiniais, tiek evakuacijos metu, tiek po jos.
3. Vykdo kultūros vertybių apsaugą.

**Veiksmai kilus didelio rizikos lygio pavojams**

**Pastatų griuvimai. Rizikos lygis – 22**

*Įstaigos direktoriaus veiksmai gavus informaciją apie kilusį pavojų*:

1. Apie pavojų informuoja Įstaigos darbuotojus.
2. Jei yra galimybė organizuoja Įstaigos darbuotojų ir auklėtinių evakuaciją, duoda nurodymus už viešają saugą atsakingam asmeniui.
3. Organizuoja pastato pažeistos pastato vietos izoliaciją (turi būti apribotas patekimas).
4. Duoda nurodymus darbuotojams.
5. Susisiekia su kitos įstaigos vadovu, perduoda informaciją apie kilusį pavojų.

*Darbuotojo, atsakingo už civilinę saugą, veiksmai:*

1. Pavojaus metu organizuoja darbuotojų ir auklėtinių apsaugą (prižiūri, kad visi žmonės laikytųsi kuo toliau nuo pažeistos vietos)
2. Įvertina pavojaus mąstą, galimus tolimesnius padarinius.
3. Perduoda informaciją informaciją įstaigos direktoriui/specialiosioms tarnyboms.

*Darbuotojų veiksmai pastato griuvimo metu:*

1. Vykdo Įstaigos direktoriaus nurodymus.
2. Dalyvauja lokalizuojant padarinius ir gelbėjant žmones.

*Darbuotojo, atsakingo už pirmąją pagalbą, veiksmai:*

1. Prireikus suteikia pirmąją medicininę pagalbą.
2. Koordinuoja darbuotojų veiksmus suteikiant pirmąją pagalbą.
3. Atvykus medikams suteikia informaciją apie nukentėjusius.

**Ypač pavojinga žmonių užkrečiamoji liga. Rizikos lygis – 18**

Užfiksavus užkrečiamosios ligos atvejį savivaldybėje kurioje yra Įstaiga atliekami sekantys veiksmai:

*Įstaigos direktoriaus veiksmai pavojaus metu*:

1. Organizuoja griežtesnes sanitarines sąlygas Įstaigoje (dažniau plaunamos rankos, stebimi auklėtiniai ir darbuotojai).
2. Užtikrina dažną patalpų vėdinimą ir valymą drėgnu būdu.
3. Riboja renginius Įstaigoje.
4. Gavus rekomendaciją iš Įstaigos steigėjo, laikinai nutraukia Įstaigos darbą.

*Darbuotojo, atsakingo už pirmąją pagalbą, veiksmai:*

1. Prižiūri Įstaigoje esančius darbuotojus ir auklėtinius, stebi ar nepasirodė ligos simptomai.
2. Atsiradus ligos požymiams kuo skubiau įzoliuoja ligonį nuo kitų ir informuoja medikus.

**Branduolinė avarija Baltarusijos Astravo atominėje elektrinėje. Rizikos lygis – 10**

*Įstaigos direktoriaus veiksmai pavojaus metu*:

1. Organizuoja pirminės informacijos gavimo priemones.
2. Užtikrina per visuomenės informavimo priemones pateikiamų rekomendacijų vykdymą.
3. Duoda nurodymus pastato pritaikymui kolektyvinei žmonių apsaugai.
4. Gavus rekomendaciją iš Įstaigos steigėjo, laikinai nutraukia Įstaigos darbą.

*Darbuotojo, atsakingo už civilinę saugą, veiksmai:*

1. Vykdo direktoriaus pateikiamus nurodymus.
2. Organizuoja pastato apsaugos priemones.
3. Organizuoja pastato paruošimo darbus kolektyvinei žmonių apsaugai.

*Darbuotojo, atsakingo už viešają tvarką, veiksmai:*

1. Paruošia žmonių registracijos sąrašus.
2. Esanto poreikiui koordinuoja kolektyvinę darbuotojų ir auklėtinių evakuaciją.
3. Vykdo tiesioginius direktoriaus nurodymus, atlieka žmonių skaičiavimą kolektyvinės apsaugos patalpoje.

**Uraganas. Rizikos lygis -9**

*Įstaigos direktoriaus veiksmai gavus informaciją apie kilusį pavojų*:

1. Apie pavojų informuoja Įstaigos darbuotojus.
2. Organizuoja pastato apsaugą (turi būti uždaromi visi langai, durys, kad būtų sumažintas skersvėjo galimybė).
3. Organizuoja tertorijos apsaugą (sunešami visi lengvesni daiktai į pastato vidų, kitas lauke likęs Įstaigos inventorius turi būti pritvirtinas).
4. Duoda nurodymus darbuotojams.

*Darbuotojo, atsakingo už civilinę saugą, veiksmai:*

1. Pavojaus metu organizuoja darbuotojų ir auklėtinių apsauga (prižiūri, kad visi žmonės laikytųsi kuo toliau nuo langų, arba tose pastato vietoje kurios iš visų pusių yra apribotos atraminėmis pastato sienomis)

*Darbuotojų veiksmai kilus uraganui:*

1. Vykdo Įstaigos direktoriaus nurodymus.

Geriamo vandens užteršimas.

*Įstaigos direktoriaus veiksmai gavus informaciją apie kilusį pavojų*:

1. Organizuoja vandens tiekimo nutraukimą Įstaigoje (užsukamos centrinės sklendės).
2. Organizuoja tėvų informavimą.
3. Palaiko ryšį su atsakingomis institucijomis dėl situacijos kaitos.
4. Prireikus pagalbos informuoja Bendrajį pagalbos centrą apie nukentėjusius.

*Darbuotojo, atsakingo už pirmąją pagalbą, veiksmai:*

1. Būti Įstaigoje.
2. Prireikus suteikia pirmąją medicininę pagalbą.
3. Atvykus medikams suteikia informaciją apie nukentėjusius.

**Teroristiniai išpuoliai. Rizikos lygis – 9**

Įstaigos pastate pastebėjus įtartinus žmones, išgirdus sprogimus, šuvius, ar gavus tiesioginius ar netiesioginius grasinimus imamasi sekančių veiksmų:

*Įstaigos direktoriaus veiksmai gavus informaciją apie kilusį pavojų*:

1. Palaiko ryšį su specialiosiomis tarnybomis.
2. Nutraukia Įstaigos darbą.
3. Jei yra galimybė organizuoja Įstaigos darbuotojų ir auklėtinių evakuaciją.
4. Prireikus organizuoja darbuotojų ir auklėtinių apsaugą (užsibarikadavimą patalpose).
5. Organizuoja, jei yra galimybė, kultūros vertybių apsaugą (užrakina patalpas, jei yra galimybė evakuoja iš pastato). Visi veiksmai atliekami atsižvelgiant į galimus pavojaus padarinius.

*Darbuotojo, atsakingo už viešąją tvarką, veiksmai:*

1. Iš Įstaigos direktoriaus gavęs informaciją apie evakuacijos pradžią informuoja darbuotojus.
2. Kol yra vykdoma evakuacija prižiūri evakuacijos eigą, prireikus paskirsto žmonių, bei kultūros vertybių srautus.
3. Jei evakuacija negalima, laidiniais ar mobiliaisiais telefonais perduoda informaciją darbuotojams apie barikadavimosi pradžią.

*Darbuotojų veiksmai kilus teroro pavojui:*

1. Jei yra galimybė kartu su auklėtiniais traukiasi iš pastato.
2. Jei pastate judėjimas yra komplikuotas, tokiu atveju kuo skubiau užsibarikaduoja atskiroje patalpoje. Durys yra užrakinamos ir užremiamos baldais ar kitais sunkiais daiktais.

PERSPĖJIMO APIE GRESIANTĮ AR SUSIDARIUSĮ ĮVYKĮ **ORGANIZAVIMAS** IR VEIKSMŲ KOORDINAVIMAS

1. Pirmas įvykį pastebėjęs darbuotojas informuoja apie tai įstaigos direktorių ir/arba darbuotoją atsakingą už civilinę saugą.

L.e.p. direktorė – **Jolanta Gaidelienė.**

Darbuotojas, atsakingas už civilinę saugą – **auklėtoja Jolita Vilčinskaitė - Druskienė.**

1. Sprendimą dėl visų darbuotojų ir auklėtinių perspėjimo gresiant ar susidarius įvykiui priima ir su perspėjimu susijusius veiksmus organizuoja įstaigos direktorius (rekomenduojamos pareigos):
   1. Direktorius duoda žodinį nurodymą už civilinę saugą atsakingam asmeniui organizuoti įstaigos darbuotojų ir auklėtinių informavimą apie įvykį. Darbuotojai, perspėti apie įvykį, perspėja šalia esančius auklėtinius.
   2. Už civilinę saugą atsakingas asmuo žodžiu naudojant megafoną perspėja įstaigoje esančius darbuotojus ir auklėtinius.
   3. Auklėtojai, kurie buvo perspėti apie pavojų, iš karto perspėja auklėtinius. Aiškiai įvardija kur yra pavojaus vieta, kokių atsargumo priemonių reikėtų imtis.
   4. Kilus grėsmei auklėtinių sveikatai ar (ir) gyvybei, auklėtojai apie tai praneša savo ugdytinių tėvams.
2. Įvykio metu direktoriaus arba jam nesant direktoriaus pavaduotojo ūkio reikalams nurodymai yra privalomi visiems įstaigos darbuotojams ir auklėtiniams.

INFORMACIJOS APIE ĮVYKĮ GAVIMO IR PERDAVIMO TVARKA

1. Direktoriusir raštinės vedėjaatsakingi už informacijos priėmimą ir perdavimą, gavę informaciją apie įvykį iš šaltinių nurodytų Plano 2 punkte (Plano priedas Nr. 5) perduoda ją:
   1. Bendrajam pagalbos centrui (toliau – BPC), nurodydamas:
      1. Trumpą situacijos apibūdinimą;
      2. Tikslų įstaigos adresą;
      3. Įvykio laiką;
      4. Koks yra pavojus žmonėms ir aplinkai, ar yra žuvusių, ar sužeistų;
      5. Kokie veiksmai buvo atlikti (pvz., evakuoti vaikai);
      6. Savo pareigas, vardą ir pavardę;
      7. Atsako į kitus BPC operatoriaus užduodamus klausimus.
   2. Kitų įstaigų, esančių šalia, kurių darbuotojų sveikatai ar gyvybei ir turtui gali kilti pavojus, vadovui;
2. Direktorius ir raštinės vedėja yra atsakingi už informacijos priėmimą ir perdavimą, informaciją apie įvykį gali gauti iš:
   1. Kitų įstaigų, kurių įstaigoje ar teritorijoje dėl įvykio gali kilti grėsmė įstaigos darbuotojų sveikatai ir gyvybei ar įstaigos turtui;
   2. Civilinės saugos sistemos pajėgų (policijos, greitosios medicinos pagalbos tarnybos, priešgaisrinės gelbėjimo tarnybos ar kt.) atliekančių šalia įstaigos įvykio, ekstremaliojo įvykio ar ekstremaliosios situacijos likvidavimo, padarinių šalinimo darbus.

## DARBUOTOJŲ IR AUKLĖTINIŲ APSAUGOS GRESIANT AR SUSIDARIUS ĮVYKIUI

## Darbuotojų ir auklėtinių evakavimo organizavimas

1. Sprendimą dėl darbuotojų ir auklėtinių evakavimo priima ir evakavimą organizuoja direktorius, nesant direktoriaus, jo funkcijas atliekas pavaduotojas ūkio reikalams. **Direktorius** gavęs informaciją apie pavojų nutraukia darbus ir:
   1. Nurodo už civilinę saugą atsakingam asmeniui pradėti evakuaciją, o evakuotus asmenis vesti į susirinkimo vietą (Plano priedas Nr. 8) ir vykdyti evakuotų asmenų registraciją;
   2. Skambina Bendrajam pagalbos centrui (BPC) 112 numeriu ir praneša apie kilusį pavojų;
   3. Atjungia elektros prietaisus kabinete, uždaro langus ir uždaro duris, bet jų neužrakina. Išeina į lauką pasitikti civilinės saugos sistemos pajėgų (policiją/greitosios medicinos pagalbos tarnybą/priešgaisrinę gelbėjimo tarnybą ar kt.), pasako evakuotų žmonių skaičių ir atsako į jų klausimus apie įvykį;
   4. Vykdo gelbėjimo darbų vadovo nurodymus;
   5. Jei yra žinoma ar numatoma, kad gelbėjimo darbai, įvykio, ekstremaliojo įvykio ar ekstremaliosios situacijos šalinimo ar padarinių likvidavimo darbai užtruks ilgiau nei 1 val. ir dėl to negalima grįžti į įstaigos patalpas, direktorius duoda nurodymą už civilinę saugą atsakingam asmeniui laikinai perkelti auklėtinius iš susirinkimo vietos į iš anksto numatytą laikino perkėlimo vietą.
2. **Už civilinę saugą atsakingas asmuo** *(rekomenduojama paskirti pavaduotoją ūkio reikalams)* sužinojęs apie pavojų informuoja direktorių. Gavęs direktoriaus nurodymą perspėti darbuotojus ir pradėti evakuaciją už civilinę saugą atsakingas asmuo atlieka sekančius veiksmus:
   1. Žodžiu per megafoną pereina per kiekvieną įstaigos aukštą ir perspėja ten esančius darbuotojus ir auklėtinius apie vykdomą evakuaciją;
   2. Atidaro išėjimus;
   3. Paima evakuotų žmonių registracijos lapą ir išeina į lauke esančią susirinkimo vietą registruoti evakuotų asmenų (Plano priedas Nr. 9);
   4. Susirinkimo vietoje registruoja evakuotuosius. Po registracijos, evakuotųjų žmonių skaičių praneša direktoriui;
   5. Gavęs direktoriaus nurodymą vykdyti auklėtinių perkėlimą iš susirinkimo vietos į iš anksto numatytas kitas patalpas, susisiekia su šalia esančios įstaigos, laikinai priimančios auklėtinius, vadovu ir:
      1. Pasako skaičių auklėtinių, kuriuos reikės laikinai priimti;
      2. Nurodo auklėtojams savo grupės auklėtinius vesti į laikiną perkėlimo vietą;
   6. Leidus gelbėjimo darbų vadovui padeda direktoriui organizuoti materialinio turto išnešimą iš įstaigos patalpų į kitas, saugias patalpas;
3. **Auklėtojai** įvykio metu vykdantys veiklą su auklėtiniais gavę nurodymą vykdyti evakuaciją ir (ar) išgirdę žodinį pranešimą perduodamą per megafoną:
   1. Nedelsiant nutraukia veiklą ir pasako auklėtiniams pasiruošti išeiti į lauką, palikus savo daiktus ir klausant nurodymų.
   2. Apžiūrėję savo grupės patalpas ir įsitikinę, kad auklėtinių netrūksta, išveda juos iš įstaigos patalpų į lauke esančią susirinkimo vietą (Plano priedas Nr. 8) ir ten juos dar kartą suskaičiuoja. Evakuotų asmenų skaičių ir jų būklę praneša už civilinę saugą atsakingam asmeniui atliekančiam evakuotų asmenų registraciją;
   3. Už civilinę saugą atsakingam asmeniui nurodžius, veda auklėtinius iš susirinkimo vietos į iš anksto numatytas kitas patalpas;
   4. Praneša apie evakuaciją auklėtinių tėvams, apie būtinybę pasiimti vaikus iš darželio;
4. **Paskirti budėti auklėtojai yra atsakingi už asmenų evakuaciją tame aukšte, kuriame atlieka budėjimą:**
   1. Veiklos metu įvykus įvykiui ir išgirdę apie vykdomą evakuaciją pereina pro to aukšto, kuriame jiems yra numatytas budėjimas kiekvieną patalpą ir patikrinę, kad patalpos yra tuščios jas uždaro, bet neužrakina durų ir patys išeina į susirinkimo vietą;
5. **Kitų darbuotojų,** gavusių nurodymąvykdyti evakuaciją ir (ar) išgirdusių žodinį pranešimą perduodamą per megafoną veiksmai:
   1. **Už civilinę saugą atsakingas asmuo** atidaro evakavimui skirtas duris, garsiniu signalu (žodžiu per megafoną) praneša apie evakuaciją.
   2. Veiklos metu, kai valgykloje gali būti Auklėtinių ir (ar) lankytojų, virtuvės darbuotojas pakartotinai praneša apie vykdomą evakuaciją ir įsitikinęs, kad valgykloje nėra likusių žmonių išeina į susirinkimo vietą ir apie save praneša už civilinę saugą atsakingam asmeniui, atliekančiam evakuotų asmenų registraciją.
6. Šaltuoju metų laiku:
   1. Auklėtinius, kurių viršutiniai drabužiai yra grupėse, auklėtojai išveda į susirinkimo vietą ir praneša jų tėvams (atliekama pagal Plano 7 punktą). Auklėtiniai laikinai evakuojami į kitą šalia esančią įstaigą, su kuria yra sudarytas tarpusavio pagalbos susitarimas. Auklėtiniai ten būna iki kol praeina pavojus ir gelbėjimo darbų vadovo sprendimu jie gali grįžti į darželį (pagal Plano 7.4 punktą);
7. Pirmiausiai evakuojami arčiausiai pavojaus židinio esantys asmenys. Evakuacijai pasirenkamas arčiausiai esantis išėjimas. Evakuacija privalo būti vykdoma pagal evakuacijos schemose nurodytas kryptis. Evakuotieji susirenka lauke esančioje susirinkimo vietoje (Plano priedas Nr. 8).

**DARBUOTOJŲ IR AUKLĖTINIŲ APRŪPINIMO ASMENS APSAUGOS PRIEMONĖMIS ORGANIZAVIMAS**

1. Pagal įstaigos vykdomos veiklos pobūdį asmeninės apsaugos priemonės nėra numatytos.

## Pirmosios pagalbos organizavimas

1. Įvykio metu pirmąją pagalbą teikia asmuo, atsakingas už pirmosios pagalbos suteikimą ir kiti darbuotojai, kurie yra išklausę pirmosios pagalbos teikimo kursus.
2. Pirmosios pagalbos vaistinėlė (-ės), kurioje (-se) yra medikamentai, yra grupėse ir medicinos kabinete.
3. Asmuo nukentėjusiajam suteikęs pirmąją pagalbą praneša apie tai atvykusiems greitosios medicinos pagalbos darbuotojams.

**KOLEKTYVINĖS APSAUGOS STATINIO PANAUDOJIMO GALIMYBĖS**

1. Įstaigos pavadinimas yra įtrauktas į Vilniaus miesto administracijos direktoriaus 2016 m. spalio 28 d. įsakymu Nr. 30-2464 „Dėl minimalaus kolektyvinės apsaugos patalpose ir statiniuose apsaugomų Vilniaus miesto gyventojų skaičiaus nustatymo“.
2. Atsižvelgiant į tai, kad įstaiga įtraukta į Vilniaus miesto savivaldybės kolektyvinės apsaugos statinių sąrašą, o taip pat vienu metu joje dirba arba nuolat būna ne daugiau 200 asmenų, įstaiga atitinka Kolektyvinės apsaugos statinių poreikio nustatymo tvarkos aprašo, patvirtinto Lietuvos Vyriausybės 2010 m. gegužės 12 d. nutarimu Nr. 529, 9.2 punkto, todėl kolektyvinės apsaugos patalpos būtų naudojamos šios:

|  |  |  |  |
| --- | --- | --- | --- |
| **Eil. Nr.** | **Kolektyvinės apsaugos statinio (patalpų) vieta** | **Kolektyvinės apsaugos statinio (patalpų) plotas m 2** | **Talpinamų asmenų skaičius** |
| 1. | Aktų salė | 60 | 40 |
| 2. | Grupių patalpos | 420 | 280 |
| 3. | Kabinetai | 60 | 40 |

**Kolektyvinės apsaugos statinio pritaikymo gyventojų apsaugai organizavimas**

1. Kolektyvinės apsaugos statinio, kuris Vilniaus miesto administracijos direktoriaus 2016 m. spalio 28 d. įsakymu Nr. 30-2464 „Dėl minimalaus kolektyvinės apsaugos patalpose ir statiniuose apsaugomų Vilniaus miesto gyventojų skaičiaus nustatymo“ yra įtrauktas į Vilniaus miesto savivaldybės kolektyvinės apsaugos statinių (pastatų) sąrašą, valdytojas yra įsipareigojęs užtikrinti laikiną arba ilgalaikį gyventojų apgyvendinimą gavus savivaldybės administracijos direktoriaus nurodymą.
2. Laikino gyventojų apgyvendinimo įstaigos kolektyvinės apsaugos statinyje trukmė – 3 dienos.
3. Ilgalaikio apgyvendinimo įstaigos kolektyvinės apsaugos statinyje trukmė – ilgiau nei 3 dienos.
4. Patalpos kolektyvinei gyventojų apsaugai turi būti paruoštos per kuo įmanoma trumpiausią laiką, tačiau ne ilgiau nei per 2 val.
5. Sargas telefonu iš Savivaldybės Saugaus miesto departamento Civilinės saugos skyriaus gavęs nurodymą paruošti patalpas gyventojų laikinam apgyvendinimui:
   1. Išsiaiškina kokį skaičių žmonių planuojama laikinai apgyvendinti įstaigos patalpose;
   2. Išsiaiškina per kiek laiko reikia paruošti patalpas;
   3. Apie gautą nurodymą paruošti patalpas laikinam gyventojų apgyvendinimui informuoja įstaigos direktorių.
   4. Atrakina patalpas, pasitinka atvykstančius asmenis, juos registruoja.
6. Sandėlininkas į laikinas apgyvendinimo patalpas nuneša čiužinius ir apklotus.
7. Už civilinę saugą atsakingas asmuo pažymi rodyklėmis kelią iki laikino apgyvendinimo patalpų, pažymi sanitarinį mazgą ir maisto gaminimo patalpos vietą. Palydi atvykusius į laikino apgyvendinimo patalpas.
8. Vadovaujantis Kolektyvinės apsaugos statinių poreikio nustatymo tvarkos aprašo, patvirtinto Lietuvos Vyriausybės 2010 m. gegužės 12 d. nutarimu Nr. 529, 9.2. punktu, įstaigoje yra numatytas kolektyvinės apsaugos statinys įstaigos darbuotojų apsaugai.
9. Gresiant ar susidarius ekstremaliajai situacijai, dėl kurios įstaigos darbuotojams yra pavojinga palikti įstaigos patalpas, direktoriaus sprendimu darbuotojai lieka patalpose, skirtose jų apsaugai.
10. Esant poreikiui tuo pat metu laikinai apgyvendinti tiek įstaigos darbuotojus, tiek priimti evakuotus darbuotojus, pirmenybė kolektyvinės apsaugos statinyje teikiama įstaigos darbuotojams, tačiau priimami yra ir gyventojai.
11. Įstaigos darbuotojams laikino apgyvendinimo patalpos yra skiriamos įstaigos grupėse, o auklėtiniams – tuo metu tuščiuose aktų salėse, fojė koridoriuose išskyrus tas vietas, kuriose yra praėjimai.

# EKSTREMALIŲJŲ SITUACIJŲ VALDYMO PLANE NURODYTŲ UŽDUOČIŲ VYKDYMO ORGANIZAVIMAS

**Užduotys numatytos įstaigai Savivaldybės ekstremaliųjų situacijų valdymo plane**

1. Savivaldybės ekstremaliųjų situacijų valdymo plane įstaigai yra numatyta atlikti tokias užduotis ekstremaliųjų situacijų metu:
   1. Teikti turimus materialinius išteklius (nurodytus Plano 3 priede);
   2. Padėti registruoti evakuotus gyventojus gyventojų surinkimo punkte ir (ar) priėmimo punkte;
   3. Atlikti privalomuosius darbus;
   4. Prisidėti prie švietimo tęstinumo užtikrinimo tų auklėtinių, kurių darželiai dėl ekstremaliojo įvykio ar ekstremaliosios situacijos sustabdė savo veiklą.

**Veiksmai gavus savivaldybės administracijos direktoriaus reikalavimą dėl užduočių vykdymo**

1. **Direktorius** iš Savivaldybės administracijos direktoriaus įgalioto asmens gavęs nurodymą teikti turimus materialinius išteklius arba įgyvendinti kitas Savivaldybės ESVP numatytas užduotis ekstremaliųjų situacijų atvejais:
   1. Pasitikslina kiek ir kokių materialinių išteklių reikia ir (ar) kokios užduotys turi būti atliktos;
   2. Pasitikslina kur reikia pristatyti materialinius išteklius ir (ar) kurioje vietoje reikia atlikti paskirtas užduotis;
   3. Duoda nurodymą už civilinę saugą atsakingam asmeniui sutikrinti šiuo metu turimus materialinius išteklius arba pateikti informaciją apie galimybę atlikti pavestas užduotis ir organizuoja šių materialinių išteklių pristatymą į nurodytą vietą arba paskirtų užduočių atlikimą;
2. Už civilinę saugą atsakingas asmuo gavęs direktoriaus nurodymą teikti materialinius išteklius arba atlikti pavestas užduotis:
   1. Teikia įstaigos turimus materialinius išteklius į direktoriaus nurodytą vietą;
   2. Organizuoja paskirtų užduočių įgyvendinimą.

**VEIKLOS TĘSTINUMO UŽTIKRINIMAS**

1. Įstaigos direktorius siekdamas užtikrinti darbuotojų ir auklėtinių saugumą toliau vykdant pagrindinę švietimo funkciją po gresiančios ar susidariusios ekstremaliosios situacijos, priima sprendimą dėl veiksmų, reikalingų tolimesnei įstaigos veiklai tęsti:

34.1. Įvertinus, jog dalyje įstaigos patalpų nėra galimybės vykdyti veiklos dėl susidariusios situacijos, jie yra vykdomi kitose įstaigos patalpose, kuriose nėra pavojaus auklėtinių sveikatai ar gyvybei;

* 1. Įvertinus, jog dalyje įstaigos patalpų nėra galimybės vykdyti veiklos dėl

susidariusios situacijos, o perkėlus juos į kitas įstaigos patalpas, kuriose nėra pavojaus auklėtinių sveikatai ar gyvybei, nebus galimybės visų sutalpinti, veikla yra reorganizuojama, suderinus su Savivaldybės Švietimo, kultūros ir sporto departamentu;

* 1. Įvertinus, jog įstaigos patalpose dėl ekstremaliosios situacijos nėra galimybės vykdyti Veiklos ir suderinus Savivaldybės Švietimo, kultūros ir sporto departamentu, įstaiga tarpusavio pagalbos susitarimo pagrindu ugdymo/švietimo veiklą perkelia į kitos įstaigos patalpas iki kol bus dalinai arba visiškai atkurta įstaigos veikla.

1. Įstaigos veikla toliau yra tęsiama:
   1. Kai įvykis dėl kurio buvo sustabdyta veikla yra likviduotas ir nebėra pavojaus joje esančių asmenų sveikatai bei gyvybei;
   2. Kai yra galimybė veiklą tęsti dalyje įstaigos patalpų ir tai nekelia pavojaus jose esančių asmenų sveikatai bei gyvybei;
   3. Kai yra galimybė veiklą vykdyti kitoms įstaigoms priklausančiose patalpose.